Zuhur-u Tasvir-i Efkâr

مجلس معارف اعضاسندن عزتلو شناسی افندينك بر از وقتدنبرو تنظیم و تهیه سیله اشتغال ایلدیکی غزته اشبو سنه هجریه ابتدا سنده ( تصویر افکار ) عنوانيله صفحه برای ظهور و منتظری اولان دانشنگان حوادث و اخباره باعث حظ موفور اولشدر . محررينك اهليت و فطانتندن دخی مأمول اولديغي وجهله غزته مذكورك حسن ترتيب و انسجامی شایان تحسین و ارباب همت و حمیت طرفلرندن مظهر تشجيع و تشویق اولدیغی حالده ابلروده بر قائدها کسب وسعت و انتظام ایده جکی نزد عاجزانه مرده رهين رتبة علم اليقيندر . غزته مذکور ایله اشبو مجموعـة فنونك حدوثی بر وقته تصادف ایلدیکی مثلو ایکیسی دخی ابنای وطنه بر خـدمت عاجزانه ابرازی نیت خیریه سندن متولد اولدیغی جهتله شو حال بونلرك ايكى برادر توأم کی حسن امتزاج ایله مقصـداری اولان تربيه عامه حـفنده يكديگره معين و ظهير اوله جقار بنه بر كوزل فال عد اولنور - اشبوایکی غزته الله اليوم درسعادتده ترکجه اوله رق اوقات معينه ده طبع و نشر او انقده اولان غزته لرك مقداری بش اولوب بونلرك اك اسکیسی رسمی اولان تقويم وقايعـدر که والد كثير المحامـد جناب شهریاری جنتكان سلطان محمود خان غازی حضرتلرينك جمله آثار محاسن نثارلرندن اولق اوزره بيك ايكبيوز قرق يدى سنه سی جهادی الاولينك يكرمی بشنده هفته ده بر کره چیقمق اوزره تأسیس اولنمشدر . اوائل ظهورنده حسن تحریر و تنظيمنه اعتنا اولمغله امور داخلیه و خارجیه به دائر حوادث و مواد مفیده یی شامـل اولدیغی حالده ) صکرهلری
 صکره لرى بالکز رسمی و بعض داخلى وقوعاته مخصر اولوب اكثريا
وقتنی دخی شاشر دیغندن انظار عامه ده اولکی قدر اعتباری تالمامش ایدی . فقط مؤخراً نظارتی معارف نظارت جليله سنه علاوة عطوفتلو کمال افندی حضرتلر ينك عهده اسنبهالنه احاله بيورلد يغندن اولوقتدنبرو خیلیجه کسب ترقی اينمش وكند كجه دخی دول ساره رسمی غزته لری کی شان سلطنت سفیه یه چسان صورنده انتظامېندبر اولسي مأمول بولمشدر . ایک جیسی جریده حوادثدركه بيك ايكييوز اللى التي سنـة هجریه سنده اصدقای سلطنت سنیه دن انكليز موسبو ويليام چرچیل معرفتيله تأسيس اولنمشدر • بودخی هفته ده برکره چيفارق اکثریسی ممالك اجنبيه يه متعلق مفيد و النجـد لو حـوادث انتخاب و تحریر ایلدیکندن و او اسناده بو یولده بشقه عزته دخی اولدیغندن خلقك کمال رغبننی جلب ایله بر ایکی سنه یه کلنجيه قدر بلامعارض ومزام یکه تاز میدان تفردوا شتهار اولشیدی • جریده حوادث بو وجهله ایشنی پولنه قویدیغندن اصلاح حال آرزوسی خاطر گذاری بیله دکل ایکن اکثر احوالده رقابت وغيرت منشأ فيض ورفعت اولدیغی مثلو ترجمان احوالك ظهورينى متعاقب اکا نسبت کند وسنه مایه تفوق و مزیت اولمق نيتيله بو فقيرك جريده كتابنى اثناسنـده ينه هفته جریده سی بر دوام اولسق اوزره هر کون بر براقـدن عبارت اوله رق روزنامه جریده حوادث اسميله بر ورقه چیقاروب مؤخراً
بوکا بر بیراق دها علاوه ایلمشدر او چنجېسی سالف الذكر ترجمان احوالـدركه البوم پوسته مدیری بولنان عزتلو آگاه افندينك اثر همتی اوله رق ايلك نومروسى بيك 
ايكيوز بتمش يدى سنه سى ربيع الآخرك التبسنده چیقمشدره ابتدای سنهسى - ظهورنده بش التي ماه قدر بيوك قطعهده اواهرق هفته ده برکره و بعده كوجك اولمرق اوچ دفعه جیقهغه باشلشدره تبعه سلطنت سنبه دن اك اول تركجه غزته احداثته موفق اولان افندی مومیاليه اولدیغندن الفضل للمتقدم شرفنی حائز اولدیغی جای اشکال دکلدر - در سعادنده برده ( الجـوائب ) اسنده عربی بر غزته واردر که مطبعة عامره عربی باش محی احمد فارس افندينـك اثر يراعه باهر البراعه سي اولمرق يتش يدى سنه سی ذی القعده سنده نشرينه شروع قلمشدر ، افندی موى اليهك علوم ادبيه ده كمال مهارتی و بعض السنه اجنبيه يه وقـوفى جهتيله غزته مذكورك اسلوب ادیبانه و طرز بليغا نه سی فوق الغايه شايان تقدیر و استحساندره فقط در سعادنده اربابنك ندرتى و ممالك عربده غزته قدر و فائده سی هنوز کرکی کی بیلنديکندن خلقـك بوكا عدم رغبتی جهتيله وارداتی مصارفا تنه مقابل اوله مدیغندن افندی مـوى اليه چند ماه مقدم ترك و الغاسنه مجبور اولدرق * اذاكان البليغ بغير حظ * بدت حسناته الكبرى معايب * لقد تربت يدى عن نيل طرس * اخط به من الخطط الغرائب * نشيده سیله اظهار تأسف و تحسر ایلدیکی حالده ممالك محروسه شاهانه ده بو مثللو بر عربی غزته لك درجة وجوب و اهمیانی تقدیر ایدن بعض ذوات كرامك معاونت خير خـواها نه لرينه مظهر اوله رق الى الان دوام ایلمکده در .
چونکه اصل غزنه بر واعظ کرسی نشین و خلق عالم انك مستمعينى مثابه سنده اولوب نقل و ایراد ایلدیکی مـواد حقنده کندو افکار و مطالعاتنی علاوه و بیان و وقوعات سابقه دن حالات استقبالیه استدلالایله
ايله عامه به موجب عبرت و انتباه ا وله حق نصايح و اخطارات ذكر وانیان ایلدیکندن اگرچه شهديلك سالف الذكر در سعادت غزته لندن هیچ بریسی بو وظیفه یی ایفا ایمبوب بالكن مسموع و مشهودری اولان حوادث کونیه یی نقل و روایت ایله اکتفا اتمکده ايسه لرده * اذارأيت من الهلال بدوه * ايقنت انه سيصير بد را کاملا * مفهومی اوزره محسنات عصريه حضرت پادشاهیدن اوله رق بالكز تركجه غزته لرك مدت قليله ظرفنده بو قدر تصدد و تنوعی ایلروده اصلاح و اکمال نقصانه براعت استهلال و اهل انصاف و مروت و خیر خواه دولت و ملت اولانلر عندند. شهديلك بودخی اثر ترقی عدیله جای تشکر و ممنونیت اوله جنی وارسته قيد استدلالدر -ر
بر از وقت دنيرو كرك در سعادده وكرك ماك محروسه لك اكثر محلارنده على العموم خلـق غزتهلك فوائد و محسناتنى فهم ايدرك كمال خواهش و رغبت له مطالعه اولندیغندن بر مقتدر ذات طرفندن هر کون چیقمق اوزره بيوجك قطعهده بر منتظم غزته احداثه دخی همت بیوراسه ارتق مطبوعا تجـه شهديلك آرزو اولنه جق شي قالمز ایدی. اسکی وقتلرده جائز اوله بیلور ایسه ده شمدیکی زمانده پولتیقه غزنه لرينه كوره سيرك چيقمق باقشق المز . بو مقوله غزنهار شکوفه قبلندن اوله رق مقبولیت تازه لکی حالند . اولوب یوخسه تقویم پارینه کی اعتباردن ساقط اولور • چونکه تلغرافك حسين ايجادندنبرو ممالك بيننده اولان مسافات محو و زانل و روی زمین بر شهر حکمنه داخل اولدیغندن خدایای الهیه دن اولان اشو واسطه عجبه ایله بر تاچ آیلق مسافه ده واقع مخلاردن آن واحدده النان حوادث مهمـدنك غزته چيفيجيه قدر بر تاج كولر أخبری آثار مدنیت حقـده بر نظم صريح اولدیغی
درکاردر. اوروپا پولیقه غزته لرينك همان کافه سی هرگون چیقدقدت بشقه اکثریسی صباح و اخشام ایکی کره باصيلور . فقط اشبو مجموعه فنون قبیلندن اولان فنون وادبيات غزته لری اوبرلرینه مقبس اولمبوب * این گلستان همیشه خوش باشد * مفادی اوزره دائما تر و تازه و مطالعه سی هر وقت و حالده باعث فوائد بی اندازه اوله جغی اشکاردر